Fransuā Leteksjē

Fransuā Leteksjē (; dzimis ) ir Francijas futbola tiesnesis.

 Karjera 
2016. gadā sāka tiesāt Ligue 1  spēles, pirmā spēle, ko Leteksjē apkalpoja kā galvenais tiesnesis, bija starp Montpellier un Caen . 2017. gadā tika iekļauts FIFA tiesnešu sarakstā. Pirmā nacionālo izlašu spēle, kurā Leteksjē bija galvenais tiesnesis, bija starp Bulgāriju un Bosniju un Hercegovinu .

2019. gada aprīlī Leteksjē tiesāja UEFA Jaunatnes līgas finālu starp Porto un Chelsea. 2021. gada 20. maijā viņš tiesāja 2021. gada Francijas kausa finālu starp AS Monaco un Parīzes "Saint-Germain". 2021. gada 26. maijā viņš bija video tiesnesis (VAR) UEFA Eiropas līgas finālā starp Villarreal un Manchester United. Viņš tiesāja trīs 2021. gada Eiropas U-21 čempionāta spēles, ieskaitot ceturtdaļfinālu starp Portugāli un Itāliju.

Daudz strīdu izraisīja Leteksjē tiesātā Ligue 1 spēle starp Nice un Nantes . 19. minūtē viņš nepiešķīra 11 metru soda sitienu Nantes komandai, kad bumba trāpīja abās Matia Viti rokās. Tuvojoties mača beigām, viņš piešķīra par labu Nice pretrunīgu 11 metru soda sitienu, kad bumba trāpīja pa Žana Šarla Kaseleto roku. Leteksjē Nantes spēlētājiem parādīja divas sarkanās kartītes. Dažas dienas vēlāk Leteksjē paziņoja, ka pēc spēles bija saņēmis nāves draudus sociālajos medijos, par ko iesniedza sūdzību.

2023. gada 16. augustā viņš bija galvenais tiesnesis 2023. gada UEFA Superkausa spēlē starp Manchester City un Sevilla.

2024. gada aprīlī Leteksjē tika izvēlēts par tiesnesi vīriešu olimpisko spēļu futbola turnīrā Parīzē. Tajā pašā mēnesī viņš tika izvēlēts arī 2024. gada Eiropas čempionāta tiesāšanai Vācijā. 2024. gadā viņš tiesāja arī Francijas kausa finālu starp Lionas "Olympique" un Parīzes "Saint-Germain".  Leteksjē bija ceturtais tiesnesis 2024. gada UEFA Čempionu līgas finālā starp Dortmundes "Borussia" un Madrides "Real". Eiropas čempionāta finālturnīrā tiesāja divas grupu turnīra spēles un astotdaļfinālu starp Spāniju un Gruziju. 11. jūlijā viņš tika nozīmēts tiesāt 2024. gada Eiropas čempionāta finālu starp Spāniju un Angliju, līdz ar to kļūstot par visu laiku jaunāko Eiropas čempionāta finālspēles galveno tiesnesi.

 Atsauces 


 Ārējās saites 

Kategorija:1989. gadā dzimušie
Kategorija:Ilā un Vilēnā dzimušie
Kategorija:Francijas futbola tiesneši
Kategorija:2024. gada Eiropas čempionāta futbolā tiesneši